Mick – Neserte nám pestúnku

Neserte nám pestúnku alebo Mick () je americký televízny sitkom televízie Fox. Jeho tvorcami sú Dave Chernin a John Chernin a hlavnú rolu stvárnila Kaitlin Olson, ktorá je zároveň aj výkonnou producentkou seriálu. Seriál mal v USA premiéru 1. januára 2017 a pokračoval v utorkovom nočnom vysielacom slote 3. januára 2017. 11. januára 2017 stanica Fox objednala prvú sériu pre celú sezónu zloženú zo 17 epizód.

21. februára 2017 stanica Fox obnovila seriál pre 13-dielnu druhú sériu, ktorá mala premiéru 26. septembra 2017 a predchádzala opätovnému vysielaniu prvej série na sesterskej televízii FXX. 7. novembra 2017 stanica Fox objednala ďalších 7 epizód druhej sériu, ktorá mala celkovo 20 epizód. 10. mája 2018 stanica Fox zrušila seriál po dvoch sériach.

Na Slovensku bude mať seriál premiéru 22. augusta 2018 na JOJ.

 Obsadenie 

 Hlavné postavy 
 Kaitlin Olson ako Mackenzie "Murphy / Mickey / Mick" Molng
 Sofia Black-D'Elia ako Sabrina Pemberton
 Thomas Barbusca ako Chip Pemberton
 Jack Stanton ako Ben Pemberton
 Carla Jimenez ako Alba Maldonado
 Scott MacArthur ako James "Jimmy" Shepherd

 Vedľajšie postavy 
 Tricia O'Kelley ako Pamela "Poodle" Pemberton (rodená Molng)
 Laird Macintosh ako Christopher Pemberton
 E. J. Callahan ako Colonel Pemberton
 Arnell Powell ako Fred the Fed (prvá séria)
 Wayne Wilderson ako riaditeľ školy Gibbons

 Hosťujúce postavy 

 Série a časti 
 Pozri aj Zoznam častí seriálu Neserte nám pestúnku
 Séria Časti Pôvodne vysielané Premiéra série  Finále série  Premiéra série  Finále série  Stanica  Stanica  1 17 1. január 2017 2. máj 2017 22. august 2018– Fox JOJ (1–2)PLUS (3–17) 2 20 26. september 2017 3. apríl 2018–––

 Produkcia 

 Výroba 
Pilotný diel seriálu napísali Dave Chernin a John Chernin a zrežíroval ho Randall Einhorn. Seriál bol natočený jednou kamerou. Dave Chernin, John Chernin, Kaitlin Olson, a Randall Einhorn boli zároveň aj výkonnými producentmi seriálu.

 Obsadenie 
29. februára 2016 bolo oznámené, že Sofia Black-D'Elia bola obsadená ako Sabrina. 2. marca 2016 bolo oznámené, že Kaitlin Olson bola obsadená ako Mackenzie. Thomas Barbusca, Jack Stanton a Carla Jimenez boli obsadení ako Chip Pemberton, Ben Pemberton a Alba 18. marca 2016. Susan Park bola obsadená ako Liz. Rolu Jimmyho Shepherda mal pôvodne hrať Nat Faxon, ale kvôli jeho iným záväzkom nemohol ďalej pokračovať vo svojej role. Scott MacArthur, ktorý už bol najatý ako scenárista seriálu, získal rolu Jimmiho. 10. októbra 2016 bol Dave Annable obsadený do vedľajšej role ako Teddy Grant.

2. septembra 2017 bolo oznámené, že Michaela Watkins bola obsadená v druhej sérii do hosťujúcej role ako Trish. 5. decembra 2017 bolo oznámené, že Jennie Garth bola obsadená do hosťujúcej role. Nasledujúci deň tvorcovia seriálu odhalili, že Scott MacArthur skončil vo svojej role ako Jimmy, ale zostane scenáristom seriálu.

 Referencie 

 Externé odkazy 




 Zdroj 

Kategória:Televízne seriály USA
Kategória:Televízne seriály FOX
Kategória:Sitkomy USA
Kategória:Komediálne televízne seriály
Kategória:Televízne seriály z roku 2017